Okresná prokuratúra Ružomberok 
Dončova 8, 034 53 Ružomberok 1

Sp. zn. : 1 Pv 135/13/5508	Ružomberok, 29.7.2015
EEČ : 2-42-90-2015

U Z N E S E N I E

Trestná vec:	obvinená XXXXX  
Prečin:	Krivá výpoveď a krivá prísaha podľa § 346 odsek 1 Trestného zákona

Rozhodol: 	prokurátorka Okresnej prokuratúry Ružomberok
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.6.2013, spisová značka 1 Pv 135/13/5508, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 12.6.2013, spisová značka 1 Pv 135/13/5508, bola určená obvinenej skúšobná doba v trvaní 24 mesiacov.
Odôvodnenie:
	Okresná prokurátorka v Ružomberku uznesením sp. zn. 1 Pv 135/13/5508 zo dňa 12.06.2013 podľa § 216 ods. 1 Trestného poriadku podmienečne zastavila trestné stíhanie proti obv. XXXXX za prečin krivej výpovede a krivej prísahy podľa § 346 ods. 1 Trestného zákona. Podľa § 216 ods. 2 Trestného poriadku jej bola uložená skúšobná doba v trvaní 24 mesiacov. Uznesenie o podmienečnom zastavení trestného stíhania nadobudlo právoplatnosť dňom 21.06.2013.  Skúšobná doba u obvinenej uplynula dňa 21.06.2015. 

	Zo správy o povesti Mesta XXXXX bolo zistené, že XXXXX počas skúšobnej doby viedla riadny život. Podľa správy Okresného úradu XXXXX, odboru všeobecnej vnútornej správy sa počas skúšobnej doby nedopustila žiadneho priestupku. Podľa odpisu z registra trestov má jeden záznam a to z 12.06.2013 pod sp. zn. 1 Pv 135/13, kedy bolo podmienečne zastavené proti nej trestné stíhanie. Novší záznam nemá. Z uvedených skutočností vyplýva, že obv. XXXXX počas skúšobnej doby viedla riadny život. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.  O osvedčení vydá uznesenie. 

	Podľa § 217 ods. 4 Trestného poriadku právoplatnosťou uznesenia o tom, že sa obvinená osvedčila, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e/ Trestného poriadku. 

	Vzhľadom na to, že obv. XXXXX splnila podmienky predpokladané na vyslovenie osvedčenia sa v skúšobnej dobe, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Badinková
prokurátorka